stanford-oval/wikipedia huggingface dataset:
María Félix
Elämäkerta > Uran jälkeen

Rooliensa ja romanttisten suhteidensa ohella Félixillä oli katkera riita meksikolaisen kirjailija Carlos Fuentesin kanssa. Fuentesin kirjassa Zona Sagrada vuodelta 1967 Félix esiintyy säälittävänä egomaanikkona. Fuentes käsitteli Félixin persoonaa myös vuosikymmen myöhemmin teatterinäytelmässä Orquídeas a la luz de la luna. Fuentesin mukaan hän halusi kuvata Félixiä, koska tämän tarina oli "myyttinen" ja häntä pidettiin kansallisena symbolina. Félix oli Fuentesin esityksistä hyvin katkera ja valitteli kohteluaan esimerkiksi antamissaan haastatteluissa.
María Félix kuoli kotonaan pääkaupunki Méxicossa 8. huhtikuuta 2002.
Aiheesta muualla

Viralliset kotisivut
Kotitalo Álamosissa.
Elokuvassa La Couronne noire vuodelta 1951.
Kuolleiden päivänä pystytetty Félixin alttari Méxicossa.
Michel Bergeron

Michel Bergeron (s. 12. kesäkuuta 1946 Montreal, Quebec) on kanadalainen jääkiekkovalmentaja.
Bergeron aloitti NHL-valmentajana vuonna 1980, mitä ennen toimi vuodesta 1975 Trois-Rivières Draveursin päävalmentajana juniorisarja LHJMQ:ssa. Hän toimi kaudella 1980–1981 aluksi Quebec Nordiquesin apuvalmentajana, mutta nostettiin pian kauden alun jälkeen sen päävalmentajaksi. Kauden kuudessa ensimmäisessä ottelussa joukkueen päävalmentajan tehtävää oli hoitanut Maurice Filion. Bergeron valmensi Nordiquesia hyvällä menestyksellä. Joukkue eteni hänen valmennuksessaan seitsemästi peräkkäin NHL:n pudotuspeleihin ja kahdesti, vuosina 1982 ja 1985, konferenssifinaaleihin.
Kesäkuussa 1987 Bergeron siirtyi kesken sopimuskauden New York Rangersin päävalmentajaksi, mistä Nordiques sai korvauksena Rangersin ensimmäisen kierroksen varausvuoron NHL:n varaustilaisuudessa 1988 ja 75 000 dollaria rahaa. Hän valmensi Rangersiä kaksi kautta, joista ensimmäisellä joukkue jäi pudotuspelien ulkopuolelle ja toisella pääsi pudotuspeleihin. Bergeron kuitenkin irtisanottiin huhtikuussa 1989 vain kaksi ottelua ennen runkosarjakauden päättymistä. Kaksi viikkoa potkujensa jälkeen hän palasi Quebec Nordiquesin päävalmentajaksi Jean Perronin tilalle. Kausi 1989–1990 sujui joukkueelta heikosti: Nordiques voitti vain 12 ottelua 80:stä, vähiten kaikista joukkueista. Bergeron irtisanottiin kauden päätyttyä ja hänen tilalleen palkattiin Dave Chambers.
Bergeron, lempinimeltään Le Petit Tigre, toimi päävalmentajana yhteensä 792:ssa NHL:n runkosarjaottelussa vuosien 1980 ja 1990 välillä. Hänen joukkueensa voittivat noista otteluista 338, hävisivät 350 ja pelasivat tasan 104. NHL:n pudotuspeleissä hän valmensi 68:ssa ottelussa, joista voitto-otteluja 31 ja tappioita 37. 1990-luvun alun jälkeen Bergeron on toiminut jääkiekkoasiantuntijana radiossa ja televisiossa.
Moebius: Empire Rising

| Moebius: Empire Rising |
| --- | --- |
Kehittäjä:  Pinkerton Road Studio
Julkaisija:  Phoenix Online Studios
Jakelija:  Steam, GOG.com ja Humble Store
Suunnittelija:  Jane Jensen
Säveltäjä:  Robert Holmes
Julkaistu:  2014
Lajityyppi:  seikkailupeli
Pelimuoto:  yksinpeli
Alusta:  Windows
Jakelumuoto:  Steam, GOG.com, GamersGate
Lisää peliartikkeleitaVideopelien teemasivulla
Infobox OK   : 
Moebius: Empire Rising on Jane Jensenin suunnittelema seikkailupeli, joka on julkaistu vuonna 2014.
Melonta kesäolympialaisissa 1956

Melonta
Vuoden 1956 kesäolympialaisten melonta järjestettiin 30. marraskuuta – 1. joulukuuta Melbournessa Australiassa. Tämä oli neljäs kerta kun laji oli mukana olympialaisten ohjelmassa virallisena lajina. Mukana oli 113 osanottajaa 17 eri maasta. Tapahtumia oli yhdeksän.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 1 000 metriä |  Leon Rotman |  István Hernek |  Gennadi Buharin |
| Kanadalaisyksikkö 10 000 metriä |  Leon Rotman |  János Parti |  Gennadi Buharin |
| Kanadalaiskaksikko 1 000 metriä |  Romania Alexe Dumitru Simion Ismailciuc |  Neuvostoliitto Pavel Harin Gratsian Botev |  Unkari Károly Wieland Ferenc Mohácsi |
| Kanadalaiskaksikko 10 000 metriä |  Neuvostoliitto Pavel Harin Gratsian Botev |  Ranska Georges Dransart Marcel Renaud |  Unkari Imre Farkas József Hunics |
| Kajakkiyksikkö 1 000 metriä |  Gert Fredriksson |  Igor Pisarev |  Lajos Kiss |
| Kajakkiyksikkö 10 000 metriä |  Gert Fredriksson |  Ferenc Hatlaczky |  Saksan yhdistynyt joukkue Michel Scheuer |
| Kajakkikaksikko 1 000 metriä |  Saksan yhdistynyt joukkue Michel Scheuer Meinrad Miltenberger |  Neuvostoliitto Mihhail Kaaleste Anatoli Demitkov |  Itävalta Maximilian Raub Herbert Wiedermann |
| Kajakkikaksikko 10 000 metriä |  Unkari János Urányi László Fábián |  Saksan yhdistynyt joukkue Fritz Briel Theodor Kleine |  Australia Dennis Green Walter Brown |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Jelizaveta Dementjeva |  Therese Zenz |  Tove Søby |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Romania | 3 | 0 | 0 | 3 |
| 2. |  Neuvostoliitto | 2 | 3 | 2 | 7 |
| 3. |  Ruotsi | 2 | 0 | 0 | 2 |
| 4. |  Unkari | 1 | 3 | 3 | 7 |
| 5. |  Saksan yhdistynyt joukkue | 1 | 2 | 1 | 4 |
| 6. |  Ranska | 0 | 1 | 0 | 1 |
| 7. |  Ranska | 0 | 0 | 1 | 1 |
| 7. |  Itävalta | 0 | 0 | 1 | 1 |
| 7. |  Tanska | 0 | 0 | 1 | 1 |
Michel Baron

| Michel Baron |
| --- | --- |
 Michel Baron. Maalaus: Nicolas de Largillierre.
Henkilötiedot
Syntynyt: 1653
Kuollut: 1729 (75–76 vuotta)
Kansalaisuus:  Ranska
Ammatti:  näyttelijä, näytelmäkirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Michel Baron (1653−1729) oli ranskalainen näyttelijä ja näytelmäkirjailija. Hän toimi aluksi Molièren teatterissa, sittemmin hän oli Theatre francais’n "kunnia ja ihme". Hän oli kookas, komea mies, ja hänellä oli kaunis ääni. Ulkoisten ansioiden ohella hän oli terävä. Baron näytteli sekä koomisia että traagisia osia, mutta hänen varsinaisena erikoisalanaan olivat Racinen sankarit. Ajan liioittelevaa näyttelemistapaa vasten hän asetti hillitymmän näyttelemisperiaatteen.
Baronin omaa näytelmätuotantoa edustaa L'homme à bonne fortune.
Aiheesta muualla

Kuvia tai muita tiedostoja aiheesta Michel Baron Wikimedia Commonsissa
Mikko Hupa

Mikko Markus Hupa (s. 12. syyskuuta 1952 Helsinki) on suomalainen kemisti, joka toimi Åbo Akademin rehtorina vuosina 2015–2019.
Hupa on ollut vuodesta 1998 Åbo Akademin epäorgaanisen kemian professori. Hupa väitteli tekniikan tohtoriksi Åbo Akademissa vuonna 1980. Ennen rehtoriksi valintaansa Hupa toimi Åbo Akademin toisena vararehtorina vuodesta 2012.
Saavutuksia

Vuonna 2014 Åbo Akademi nimitti Hupan vuoden tutkimusjohtajaksi. Vuonna 2017 International Chemical Recovery Conference myönsi Hupalle Lifetime Achievement Award -tunnustuksen. Hupa on myös Aalto-yliopiston kunniatohtori.
Michel Bonnevie

| Michel Bonnevie> Henkilötiedot |
| --- | --- |
Koko nimi:  Michel Bonnevie
Syntynyt: 19. marraskuuta 1921 Chaville, Ranska
Kuollut: 10. syyskuuta 2018 (96 vuotta)
Kansalaisuus:   Ranska
Koripalloilija
Pituus:  180 cm
Maajoukkueet
1948–1950:   Ranska
Ottelut (pisteet):  10 (13)
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 |  |  |
Michel Bonnevie (19. marraskuuta 1921 Chaville – 10. syyskuuta 2018) oli ranskalainen koripalloilija ja olympiamitalisti.
Bonnevie pelasi Ranskan miesten maajoukkueessa vuosina 1948–1950 kymmenen ottelua ja teki niissä 13 pistettä. Hän kuului Ranskan kokoonpanoon maan saavuttaessa olympiahopeaa Lontoossa 1948. Bonnevie kuoli 96-vuotiaana 10. syyskuuta 2018.
Aiheesta muualla

Profiili FIBA Archive (englanniksi)
Ranskan joukkue – Kesäolympialaiset 1948
3 Buffière |
4 Dérency |
5 Thiolon |
6 Perrier |
7 Chocat |
8 Offner |
9 Even |
10 Desaymonet |
11 Guillou |
12 Bonnevie |
13 Girardot |
14 Rebuffic |
15 Quénin |
16 Barrais |
Valmentaja Busnel
Moeka Minami

| 0 | 1 | 2 |
| --- | --- | --- |

Henkilötiedot
Koko nimi: Moeka Minami
Syntymäaika: 7. joulukuuta 1998 (ikä 25)
Syntymäpaikka: Saitama, Japani
Kansalaisuus: Japani
Pelipaikka: Puolustaja
Pituus: 172 cm
Seura
Seura: AS Roma
Seurat
| Vuodet | Seura | O (M) |
| 2017–2022 2022– | Urawa Reds AS Roma |  |
Maajoukkue
| 2019– | Japani | 36 (2) |
Moeka Minami (s. 7. joulukuuta 1998) on japanilainen jalkapalloilija. Hän on pelipaikaltaan puolustaja. Hän edustaa seuratasolla italialaista AS Romaa.
Minami voitti alle 17-vuotiaiden maailmanmestaruuden vuonna 2014 ja alle 20-vuotiaiden maailmanmestaruuden vuonna 2018. Jälkimmäisessä turnauksessa hänet palkittiin pronssipallolla turnauksen kolmanneksi parhaana pelaajana. Hänet valittiin Japanin naisten maajoukkueeseen ensimmäisen kerran marraskuussa 2018. Hän on pelannut ennen MM-kilpailujen 2023 alkua 36 maaottelua ja tehnyt niissä kaksi maalia. Minami kuului Japanin joukkueeseen MM-kilpailuissa 2019 ja pelasi yhden alkulohko-ottelun kokonaan.
Melrose Place

| Melrose Place |
| --- | --- |

Tyyli:  saippuasarja
Kestoaika:  44 minuuttia
Luoja(t):  Darren Star
Pääosissa:   Linden Ashby  Josie Bissett  Thomas Calabro  David Charvet  Marcia Cross  Kristin Davis  Rob Estes  Brooke Langton  Laura Leighton  Amy Locane  Heather Locklear  Jamie Luner  Alyssa Milano  John Haymes Newton  Lisa Rinna  Kelly Rutherford  Doug Savant  Grant Show   Andrew Shue  Courtney Thorne-Smith  Jack Wagner  Vanessa Estelle Williams  Daphne Zuniga 
Alkuperämaa:   Yhdysvallat
Alkuperäiskieli:  englanti
Verkko:  FOX  MTV3
Esitetty:  8. heinäkuuta 1992 – 24. toukokuuta 1999
Tuotantokausia:  7
Jaksoja:  226
Tuotanto
Säveltäjä(t):  Tim Truman
Tuotantoyhtiö(t):   Darren Star Productions  Spelling Television 
Levittäjä:   Worldvision Enterprises (1993-1999)  Paramount Domestic Television (1999-2006)  CBS Paramount Domestic Television (2006-2007) 
Edeltäjä:  Beverly Hills 90210
Seuraaja:   Models Inc.  Melrose Place  90210 
Aiheesta muualla
IMDb 
Melrose Place oli Aaron Spellingin ja Darren Starin luoma saippuaooppera, jota esitettiin televisiossa vuodesta 1992 vuoteen 1999. Se oli alun perin spin-off-sarja Beverly Hills 90210:sta.
Vuoden 1999 alussa FOX-kanava päätti lopettaa sarjan huonojen katsojalukujen ja korkeiden tuotantokustannusten vuoksi.
Melrose Placen paluu

Syksyllä 2008 yhdysvaltalaisilla verkkosivuilla uutisoitiin Melrose Placen mahdollisesta paluusta Beverly Hills 90210:n paluun innoittamana. The CW alkoi esittää uutta, niin ikään nimellä Melrose Place esitettyä sarjaa vuonna 2009, mutta sarjan tuotanto lopetettiin vain yhden tuotantokauden jälkeen vuonna 2010. Uudessa Melrose Placessä esiintyivät uusien näyttelijöiden lisäksi myös aiemmasta sarjasta tutut Josie Bissett, Thomas Calabro, Laura Leighton, Heather Locklear ja Daphne Zuniga.
Näyttelijät

Thomas Calabro – Michael Mancini (1992–1999)
Josie Bissett – Jane Mancini (1992–1997, 1998–1999)
Andrew Shue – Billy Campbell (1992–1998)
Courtney Thorne-Smith – Alison Parker (1992–1997)
Grant Show – Jake Hanson (1992–1997)
Doug Savant – Matt Fielding (1992–1997)
Daphne Zuniga – Jo Reynolds (1992–1996)
Vanessa Williams – Rhonda Blair (1992–1993)
Amy Locane – Sandy Harling (1992–1993)
Marcia Cross – Kimberly Shaw (1992–1997)
Heather Locklear – Amanda Woodward (1993–1999)
Laura Leighton – Sydney Andrews (1993–1997)
Jack Wagner – Peter Burns (1994–1999)
Kristin Davis – Brooke Armstrong Campbell (1995–1996)
Rob Estes – Kyle McBride (1996–1999)
Lisa Rinna – Taylor McBride (1996–1998)
Brooke Langton – Samantha Reilly (1996–1998)
Kelly Rutherford – Megan Lewis (1996–1999)
David Charvet – Craig Field (1996–1998)
Alyssa Milano – Jennifer Mancini (1997–1998)
Linden Ashby – Brett "Coop" Cooper (1997–1998)
Jamie Luner – Lexi Sterling (1997–1999)
John Haymes Newton – Ryan McBride (1998–1999)
Aiheesta muualla

Wikimedia Commonsissa on kuvia tai muita tiedostoja aiheesta .
Melrose Place Internet Movie Databasessa (englanniksi)
Mike Grier

| Mike Grier |
| --- | --- |

Henkilötiedot
Syntynyt: 5. tammikuuta 1975 (ikä 49) Detroit, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  oikea
Pituus:  185 cm
Paino:  103 kg
Pelinumero:  25
Pelaajaura
Pääsarjaura:  1996–2011
Seurat:  Edmonton Oilers (NHL), Washington Capitals (NHL), San Jose Sharks (NHL)  Buffalo Sabres (NHL)
NHL-varaus:  219. varaus, 1993 St. Louis Blues
Michael James Grier (s. 5. tammikuuta 1975 Detroit, Michigan, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan laitahyökkääjä. Hän on ensimmäinen afroamerikkalainen NHL-pelaaja, joka on syntynyt ja koulutettu Yhdysvalloissa.
Ura

St. Louis Blues varasi Grierin vuoden 1993 NHL:n varaustilaisuuden 219. pelaajana. Hän pelasi Saint Sebastianin koulussa, josta hän siirtyi Bostonin yliopistoon. Kaudella 1994–1995 hänet nimettiin Hockey Eastin tähdistöjoukkueeseen. Samana vuonna Edmonton Oilers sai Grierin ja Curtis Josephin NHL-oikeudet vaihdossa ensimmäisen kierroksen varauksiin.
Yliopiston jälkeen Grier pääsi Oilersin jarruketjuun oikeaan laitaan. Hän teki 32 tehopistettä ja sai tehotilastoonsa lukeman +7. Grierin tehokkain kausi Edmontonissa oli 1998–1999, jolloin hän teki tehopisteet 20+24=44. Edmontonin aikanaan Grier muistetaan parhaiten Chris Simoniin kohdistetuista kommenteista. Hän antoi halventavia kommentteja Simonin ojibway-perinnöstä, mihin Simonin väitetään vastanneen rasistisilla kommenteilla ja lyömällä Grieriä mailalla. Vaikka sanoja ei ikinä varmistettu, Simon sai tapahtuneesta kolmen ottelun pelikiellon. Hän pelasi seurassa yhteensä kuusi kautta.
Lokakuussa 2002 Grier myytiin Washington Capitals vaihdossa varausoikeuksiin. Grier ja Simon olivat yhtäkkiä samassa joukkueessa, kunnes Simon myytiin jälkeenpäin kaudella 2002–2003. Grier pelasi Washingtonin-aikanaan jarrukentässä, ja maaliskuussa 2004 joukkue myi hänet kesken kauden 2003–2004 Buffalo Sabresiin vaihdossa tšekkiläiseen Jakub Klepišiin. Kaudella 2005–2006 Grier teki 23 tehopistettä. Kaudeksi 2006–2007 Grier siirtyi vapaana agenttina San Jose Sharksiin, missä hän teki 16 maalia. Seuraavilla kahdella kaudella hänen pistemääränsä laskivat kymmenellä.
Elokuussa 2009 Grier palasi Buffalo Sabresiin. Kaudella 2008–2009 Grier pelasi vain 62 ottelua, joissa hän saalisti 23 pistettä. Sama tahti jatkui myös seuraavalla kaudella. Grierin parhaimpana puolena pidettiin San Josen ja Buffalon aikoina alivoimapelaamista. Hän oli joukkueiden parhaimpia alivoimapelaajia.
Grierin viimeiseksi kaudeksi NHL:ssä jäi kausi 2010–2011. Hän ilmoitti pelaajauransa päättymisestä joulukuussa 2011. Grier pelasi 14 kautta kestäneellä NHL-urallaan yhteensä 1 060 runkosarjaottelua ja teki 383 tehopistettä, 162 maalia ja 221 syöttöpistettä. Pudotuspeleissä hän pelasi 101 ottelua ja teki 28 tehopistettä, 14 maalia ja yhtä monta syöttöpistettä.
5. heinäkuuta 2022 San Jose Sharks palkkasi  Grierin toimitusjohtajakseen Doug Wilsonin tilalle. Grier on ensimmäinen tummaihoinen toimitusjohtaja koko NHL:ssä
Maajoukkueura

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tšekki 2004 | jääkiekko |  |
Grier edusti Yhdysvaltoja nuorten maailmanmestatuuskilpailuissa vuonna 1995. Hän edusti Yhdysvaltoja myös vuoden 2004 MM-kilpailuissa, joissa hän voitti pronssia ja teki kolme tehopistettä.
Mojmír I

Mojmír I (k. 846) oli Suur-Määrin perustaja sekä sen ensimmäinen hallitsija 830–846. Taustaltaan hän oli määriläinen ruhtinas. Hän laajensi valtakuntaansa erityisesti valloittamalla Nitran ruhtinaskunnan, josta Suur-Määrin katsotaan saaneen alkunsa.
Mojmír käännytti kansansa virallisesti kristinuskoon ja kutsui pappeja tätä uskontoa levittämään. Tästä huolimatta perinteinen slaavilainen pakanausko säilyi elinvoimaisena vielä pitkään.
Mojmírin valtakausi päättyi kun Itä-Frankian kuningas Ludvig Saksalainen hyökkäsi Määriin vuonna 846 ja syrjäytti hänet valtaistuimelta. Hänen uskotaan kuolleen hyökkäyksen aikana. Mojmíria seurasi hänen veljenpoikansa Rastislav.
Michel Ansermet

| Mitalit | Mitalit | Mitalit |  |
| --- | --- | --- | --- |
|  Michel Ansermet |  Michel Ansermet |  Michel Ansermet |  |
Maa:   Sveitsi
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 25 m olympiapistooli |  |
Michel Ansermet (s. 20. helmikuuta 1965) on sveitsiläinen pistooliampuja.
Arsermet saavutti Sydneyssä 2000 olympiahopeaa 25 m olympiapistoolissa.
Aiheesta muualla

Kuvia tai muita tiedostoja aiheesta Michel Ansermet Wikimedia Commonsissa
Michel Ansermet Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Melodi Grand Prix 2014

| Eurovision laulukilpailu 2014  Norjan euroviisukarsinta> Melodi Grand Prix 2014 |
| --- | --- |

Päivämäärä:  7. maaliskuuta - 15. maaliskuuta 2014
Tapahtumapaikka:  semifinaalit: Folketeatret, Oslo finaali: Oslo Spektrum, Oslo
Juontaja(t):  Jenny Skavlan Erik Solbakken
Kappaleiden määrä
Alkukarsinnoissa:  15
Voittaja:  Carl Espen ”Silent Storm”
Norja Eurovision laulukilpailussa Virallinen verkkosivusto 
 ◄ 2013  2015 ► 
Melodi Grand Prix 2014 oli Norjassa 7. maaliskuuta - 15. maaliskuuta 2014 järjestetty laulukilpailu, jossa valittiin Norjan edustaja vuoden 2014 Eurovision laulukilpailuun. Kilpailuun lähetettiin noin 600 kappaletta, joista raati, johon kuuluivat Vivi Stenberg, Marie Komissar, Tarjei Strøm, Kathrine Synnes Finnskog ja Gisle Stokland, valitsi 15 karsintaan.
Karsinta alkoi kolmella viiden kappaleen semifinaalilla, jotka pidettiin peräkkäisinä päivinä 7.-9. maaliskuuta Folketeatretissa Oslossa. Jokaisesta semifinaalista puhelinäänestäjät äänestivät kolme kappaletta finaaliin. Finaali pidettiin 15. maaliskuuta Oslo Spektrum -areenalla. Finaalissa voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella äänestettiin neljä kappaletta toiselle kierrokselle, jossa voittaja äänestettiin.
Kilpailun kulku > Ensimmäinen semifinaali

Ensimmäinen semifinaali kilpailtiin 7. maaliskuuta.
| Numero | Artisti | Kappale | Lauluntekijä(t) | Sija |
| --- | --- | --- | --- | --- |
| 1 | Hilda & Thea Leora | "Best Friend's Boyfriend" | Martin Kleveland, Lisa Desmond Linder, Jesper Jakobsen | — |
| 2 | Mo | "Heal" | Laila Samuelsen | 1 |
| 3 | Dina Misund | "Needs" | Dina Misund, Frode Bjørgmo Strømvik | 3 |
| 4 | Linnea Dale | "High Hopes" | Linnea Dale, Kim Bergseth | 2 |
| 5 | Timbre & Frikk Heide-Steen feat. Ida Stein | "Frozen by Your Love" | Anders Bratterud | — |
Kilpailun kulku > Toinen semifinaali

Toinen semifinaali kilpailtiin 8. maaliskuuta.
| Numero | Artisti | Kappale | Lauluntekijä(t) | Sija |
| --- | --- | --- | --- | --- |
| 1 | Cir.Cuz | "Hele verden" | Joakim Harestad Haukaas, Andre Lindal | — |
| 2 | Martine Marbel | "Right Now" | Martine Marbel, Goran Obad | — |
| 3 | Oda & Wulff | "Sing" | Christer Wulff | 2 |
| 4 | Knut Kippersund Nesdal | "Taste of You" | Magnus Hængsle, Jenny Moe | 1 |
| 5 | Charlie | "Hit Me Up" | Melanie Fontana, Jon Asher, Lars Hustoft | 3 |
Kilpailun kulku > Kolmas semifinaali

Kolmas semifinaali kilpailtiin 9. maaliskuuta.
| Numero | Artisti | Kappale | Lauluntekijä(t) | Sija |
| --- | --- | --- | --- | --- |
| 1 | Moi | "Bensin" | Ingjerd Østrem Omland | — |
| 2 | El Cuero | "Ain't No Love (In This City No More)" | Brynjan Takle Ohr, B. L. Rolland, Øyvind Blomstrøm, Håvard Takle Ohr | 2 |
| 3 | Ilebek | "Who Needs the Universe" | Andreas Ihlebæk | — |
| 4 | Elisabeth Carew | "Sole Survivor" | Elisabeth Carew, David Eriksen, Simon Climie, Mats Lie Skåre | 3 |
| 5 | Carl Espen | "Silent Storm" | Josefin Winther | 1 |
Kilpailun kulku > Finaali

Finaali kilpailtiin 15. maaliskuuta. Finaali keräsi 755 000 katsojaa.
| 0 | 1 | 2 | 3 |
| --- | --- | --- | --- |

| Numero | Artisti | Kappale | Tulos |
| 1 | El Cuero | "Ain't No Love (In This City No More)" | Putosi |
| 2 | Elisabeth Carew | "Sole Survivor" | Putosi |
| 3 | Knut Kippersund Nesdal | "Taste of You" | Toinen kierros |
| 4 | Dina Misund | "Needs" | Putosi |
| 5 | Mo | "Heal" | Toinen kierros |
| 6 | Linnea Dale | "High Hopes" | Toinen kierros |
| 7 | Charlie | "Hit Me Up" | Putosi |
| 8 | Carl Espen | "Silent Storm" | Toinen kierros |
| 9 | Oda & Wulff | "Sing" | Putosi |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| Numero | Artisti | Kappale | Itä-Norja | Pohjois-Norja | Keski-Norja | Etelä-Norja | Länsi-Norja | Yht. | Sija |
| 1 | Knut Kippersund Nesdal | "Taste of You" | 17 440 | 1 805 | 3 083 | 2 039 | 3 390 | 27 757 | 4 |
| 2 | Carl Espen | "Silent Storm" | 23 264 | 4 697 | 4 397 | 4 812 | 16 542 | 53 712 | 1 |
| 3 | Mo | "Heal" | 23 615 | 3 021 | 3 181 | 3 714 | 3 874 | 37 405 | 3 |
| 4 | Linnea Dale | "High Hopes" | 22 746 | 3 304 | 3 484 | 4 832 | 4 720 | 39 086 | 2 |
Aiheesta muualla

Kaikki kilpailulähetykset NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Mojmír II

Mojmír II (k. 906) oli Suur-Määrin neljäs ja viimeinen hallitsija 894–906.
Mojmírin isä, Svatopluk, oli valloittanut laajoja alueita Keski-Euroopassa valtakautensa aikana. Hänen kuolemansa aiheutti kriisin, jossa myös Mojmírin nuorempi veli pyrki Suur-Määrin hallitsijaksi. Mojmír voitti valtaistuimen, mutta Böömin ja Serbien alueet kapinoivat onnistuneesti määrien valtaa vastaan. Mojmír pyrkikin pitkään valtaamaan nämä alueeet takaisin. Tässä hän sai apua Keski-Eurooppaan juuri saapuneilta unkarilaisilta.
Valtakautensa alun vaikeuksitta huolimatta Paavi Johannes IX nimitti Suur-Määriin uuden arkkipiispan vuonna 898. Tämä vei Määrin lähemmäksi katolista kirkkoa ordotoksisen sijaan.
Suhteet unkarilaisiin muuttuivat huonommiksi 900-luvun alussa kun nämä valloittivat Pannonian. Mojmír liitoutui baijerilaisten kanssa heitä vastaan, mutta kun unkarilaiset hyökkäsivät Määriin 906, liittolaiset hävisivät katastrofaalisiesti. Mojmír, sekä suuri osa määriläisistä magnaateista kuoli luultavasti yhden heitä vastaan käydyn suuren taistelun aikana. Pian tämän jälkeen valtakunta hajosi ja sen alueet vallattiin.
Melodi Grand Prix 2023

| Eurovision laulukilpailu 2023  Norjan euroviisukarsinta> Melodi Grand Prix 2023 |
| --- | --- |

Päivämäärä:  14. tammikuuta–4. helmikuuta 2023
Tapahtumapaikat:  semifinaalit: Screen Studios, Oslo finaali: Trondheim Spektrum, Trondheim
Juontaja(t):  Arian Engebø Stian "Staysman" Thorbjørnsen
Kappaleiden määrä
Alkukarsinnoissa:  21
Voittaja:  Alessandra ”Queen of Kings”
Norja Eurovision laulukilpailussa Virallinen verkkosivusto 
 ◄ 2022  2024 ► 
Melodi Grand Prix 2023 oli Norjassa 14. tammikuuta – 4. helmikuuta 2023 järjestetty laulukilpailu, jossa valittiin Norjan edustaja Eurovision laulukilpailuun 2023. Kilpailijat julkaistiin 4. tammikuuta 2023. Kilpailu koostui kolmesta semifinaalista ja finaalista. Semifinaalit pidettiin 14., 21. ja 28. tammikuuta. Jokaisessa semifinaalissa oli seitsemän kilpailijaa, joista yleisö äänesti kolme finaaliin.
Finaali järjestettiin 4. helmikuuta Trondheim Spektrum -areenalla Trondheimissa. Finaalissa voittajan valitsivat yhdessä yleisö ja musiikin asiantuntijoista koostuva kansainvälinen raati. Kilpailun voitti Alessandra kappaleella ”Queen of Kings”.